Diari Oficial de la Generalitat Valenciana


Sumari del DOGV 115, del 04-08-1983 (1983/802356)

DECRET 99/1983, de 18 de juliol, pel qual es regula, amb caràcter provisional, la recaptació dels dèbits tributaris i de les sancions liquidades a favor de la Generalitat Valenciana.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/07/18/99/dof/vci/html**

### Dades del document

Número de DOGV
:   115

Data del DOGV
:   04-08-1983

Secció del DOGV
:   DISPOSICIONS GENERALS

Número del document
:   1983/802356


Data del document
:   18-07-1983

Organisme emissor
:   Conselleria d'Economia i Hisenda

Tipus de document
:   Decret

Decret 99/1983, de 18 de juliol, pel qual es regula, amb caràcter provisional, la recaptació dels dèbits tributaris i de les sancions liquidades a favor de la Generalitat Valenciana.  
L'article 19 de la Llei Orgànica 8/1980, de 22 de setembre, de Finançament de les Comunitats Autònomes, estableix que la recaptació dels tributs propis correspondrà a la Comunitat Autònoma, sense perjudici de la col·laboració que puga establir-se amb l'Administració Tributària de l'Estat.   
Fins que no siga regulat definitivament, pels òrgans competents de la Generalitat Valenciana, el procediment que permeta d'òrganitzar uns serveis de recaptació propis, i a fi d'evitar els perjudicis que per a la Hisenda de la Comunitat podrien produir-se, per la paralització de l'activitat recaptatòria dels deutes tributaris i de les sancions, fins l'entrada en funcionament dels serveis esmentats, cal indefugiblement dictar una norma que regule, provisionalment, aquests aspectes.   
En atenció a aquests motius, i a proposta del Conseller d'Economia i Hisenda, amb la deliberació prèvia del Consell de la Generalitat Valenciana, en sessió celebrada el dia 18 de juliol de 1983,   
DECRETE:   
Primer. Mentre no es produesca la creació de les Tresoreries Territorials, depenents de la Tresoreria General de la Generalitat Valenciana, s'habilita els Tresorers de les Delegacions d'Hisenda d'Alacant, Castelló i València, perquè dicten les providències de recàrrec, els deutes tributaris i sancions liquidades per la Generalitat Valenciana i no ingressats en període voluntari.   
Segon. S'habilita, igualment, els serveis de recaptació de l'Administració de l'Estat de les províncies d'Alacant, Castelló i València, perquè procedesquen al cobrament, per via de constricció, dels drets de la Generalitat Valenciana als quals s'ha fet referència en l'apartat anterior.   
Tercer. Fins que no siguen regulades pels òrgans de la Generalitat Valenciana les matèries referents al procediment de recaptació tributari, s'aplicarà a l'exacció dels tributs propis d'aquella la normativa vigent en cada moment per a l'Administració de l'Estat en aquesta matèria.   
Quart. S'autoritza el Conseller d'Economia i Hisenda perquè dicte les normes que considere oportunes, en el desenvolupament d'aquest Decret.   
Aquest Decret entrarà en vigor el dia següent al de la publicació al Diari Oficial de la Generalitat Valenciana.   
València, 18 de juliol de 1983.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI